Vendsyssel FF har forlænget deres aftale med kantspilleren Jesper Blicher for yderligere et år. Han startede denne sæson med syv scoringer og lå en overgang som topscorer i ligaen. En skulderskade har imidlertid holdt Jesper Blicher af banen i en længere periode, men det ændrer ikke på klubbens lyst til at forlænge med den 25-årige fodboldspiller. - Vi er sikre på, at Jesper Blicher vender endnu stærkere tilbage og vil spille en stor rolle i Vendsyssel både i denne sæson og i næste sæson, skriver klubben i en pressemeddelelse. Kantspilleren har spillet samlet 51 kampe for Vendsyssel FF. Han har tidligere spillet i AGF, Næstved og Fredericia. Vendsyssel FF ligger i øjeblikket på en 8. plads i NordicBet Ligaen, og første kamp efter vinterpausen bliver spillet på hjemmebane den 22. marts mod Brønshøj.

Opsummering:
Jesper Blicher spiller yderligere et år i Vendsyssel FFs farver.